แนวโน้ม SET ไซด์เวย์ดาวน์ ตามตปท. กังวลเฟดขึ้นดอกเบี้ย 0.25%
แนวโน้ม SET แกว่งตัวลงตามทิศทางตลาดหุ้นต่างประเทศ หลังเฟดขึ้นดอกเบี้ย 0.25% ตามคาด แต่ยังเดินหน้าขึ้นดอกเบี้ยต่อ ให้ตลาดกลับสู่โหมดปิดรับความเสี่ยง และกังวลเศรษฐกิจสหรัฐถดถอย พร้อมให้แนวต้าน 1,590 จุด แนวรับ 1,570 จุด
แนวโน้ม SET แกว่งตัวลงตามทิศทางตลาดหุ้นต่างประเทศ หลังเฟดขึ้นดอกเบี้ย 0.25% ตามคาด แต่ยังเดินหน้าขึ้นดอกเบี้ยต่อ ให้ตลาดกลับสู่โหมดปิดรับความเสี่ยง และกังวลเศรษฐกิจสหรัฐถดถอย พร้อมให้แนวต้าน 1,590 จุด แนวรับ 1,570 จุด
23 มี.ค. 2566

นายชาญชัย พันทาธนากิจ รองผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวลงตามทิศทางตลาดหุ้นต่างประเทศ ซึ่งเมื่อคืนนี้ตลาดหุ้นสหรัฐพลิกกลับมาปรับตัวลง แม้ ธนาคารกลางสหรัฐ (เฟด) จะขึ้นดอกเบี้ย 0.25% ตามคาด แต่ยังคงเดินหน้าขึ้นดอกเบี้ยต่อเนื่อง รวมถึงเจ้าหน้าที่เฟดยังคงสนับสนุนการขึ้นดอกเบี้ย ทำให้ตลาดกลับมาโหมดปิดรับความเสี่ยง และกังวลในเรื่องเศรษฐกิจสหรัฐถดถอยอีกครั้ง โดยตลาดหุ้นเอเชียเช้านี้เปิดมาส่วนใหญ่ปรับตัวลงเช่นกัน
อย่างไรก็ตาม มองว่าหากตลาดมีจังหวะการย่อตัวลงมา สามารถทยอยเก็บหุ้นที่มีพื้นฐานดี และมีปัจจัยบวกของการฟื้นตัวเศรษฐกิจในประเทศเข้ามาได้ หลังจากที่ในช่วงที่ผ่านมาดัชนีปรับตัวลงมาค่อนข้างมาก และดีดกลับขึ้นไปเพียงเล็กน้อย โดยให้แนวต้าน 1,590 จุด ส่วนแนวรับ 1,570 จุด